**NAVODILA ZA UČENJE MATEMATIKE - 8. razred (od 23. 3. do 27. 3. 2020):**

Z učenjem na daljavo bomo nadaljevali tudi ta teden.

Za komunikacijo z menoj boste poleg e-pošte (valentina.podlogar@os-mk.si) lahko uporabljali tudi aplikacijo Skype. V kolikor je še nimate, si jo lahko brezplačno namestite na računalnik, tablico ali telefon. Našli me boste pod imenom Valentina Podlogar.

Na skypu bom za vaša vprašanja in dodatne razlage dosegljiva vsak dan od ponedeljka do petka od 8.30 do 10.00 in od 10.30 do 12.00.

V tem tednu se boste naučili izračunati obseg in ploščino kroga. Vsaki vsebini bosta namenjeni dve šolski uri.

Preden pa se lotite učenja, mi napišite kratko poročilo o svojem delu v prejšnjem tednu (to je del vaše obveznosti) in mi ga pošljite po e-pošti. Pet učencev je to že storilo in jim seveda poročila ni potrebo pisati še enkrat.

Veliko uspeha in vztrajnosti vam želim. Ostanite zdravi in ostanite doma ☺.

Vaša učiteljica matematike

**1. in 2. ura: Obseg kroga**

* V zvezek napiši naslov OBSEG KROGA.
* Na spletni strani si oglej posnetek in vse, kar učiteljica napiše na tablo, si zapiši v zvezek.

<https://www.youtube.com/watch?v=xyn2kEhmbAw>

* V DZ preberi str. 62, 63 in 64
* Rešuj naloge, ki so povezane z računanjem obsega kroga – na voljo so naloge v DZ na str. 66, 67, 68, 69 in 70: od 2. do 17.
* V zvezku ponovno preglej reševanje c) primera – računanje premera in polmera iz znanega obsega.
* Nadaljuj z reševanjem nalog , kjer boš računal polmer ali premer – na voljo so naloge v DZ na str. 70, 71 in 72: od 18. do 26.

**OPOZORILO: Zgoraj opisane aktivnosti naj trajajo skupaj najmanj dve uri oziroma 120 minut (dve šolski uri po 45 minut in vsaj dvakrat po 15 minut za »domačo nalogo«). Potrudi se po svojih najboljših močeh in reši čim več nalog.**